LidanRubinov/Halacha-QA huggingface dataset:
שאלה: כיסוי ראש לגרושה: הבנתי שגם מי שקבלה היתר ללכת בלי כיסוי, ישנם מקומות כמו בית כנסת שהיא חייבת. האם אני צודקת? ואם כן, מהם המקומות הללו? ב ו השאלה נשאלה בהמשך לשאלה "כיסוי ראש לגרושה"
תשובה: כל אמירה שבקדושה מול אישה חיייבת להיאמר כשהיא לבושה ומכוסת ראש.
שאלה: לחדש ספרי קודש בשלושת השבועות: הרב, קיבלתי סט גמרא חדש במתנה בשלושת השבועות. האם מותר להשתמש ולברך שהחיינו בשלושת השבועות (לא בתשעת הימים)? השאלה נשאלה בהמשך לשאלה "קניית ספרי קודש בימי בין המצרים"
תשובה: הבעיה בשימוש בכלים חדשים בשלושת השבועות היא בגלל ברכת שהחיינו (שולחן ערוך, אורח חיים, תקנא, יז). בעיקרון, ברכה על דברים שקונים אותם ומשתמשים בהם כמו שהם ואין צורך להכינם בכדי שיהיו ראויים לשימוש (כגון: בגד שזקוק לתיקון או ארון שזקוק להרכבה וכן ספר) יש לברך בשעת הקנייה או בשעת קבלת המתנה ולא בשעת השימוש הראשון. כמו כן, יש מחלוקת בין הפוסקים לגבי ברכת "שהחיינו" על ספרי קודש חדשים. ולכן, אף שמי ששמח מאוד בעצם קניית או קבלת ספר קודש יכול לסמוך על הדעות שמברכים, במקרה זה נראה לי שאין לברך על הספר כעת, לאחר שעבר זמן מקבלתו, ואתה יכול להשתמש בו בלי לברך "שהחיינו". כמו כן, באופן כללי ניתן להקל ולברך שהחיינו בשבת.
שאלה: טומאה בציפורניים ועור: איפה רשום ולמה שציפורניים ושאריות עור נחשבות דבר טמא ואסור לזרוק אותם על הרצפה?
תשובה: בגמרא מועד קטן יח ע"א נאמר לגבי צפורניים: "שלשה דברים נאמרו בצפרנים: הקוברן - צדיק, שורפן - חסיד, זורקן - רשע. טעמא מאי, שמא תעבור עליהן אשה עוברה ותפיל".
שאלה: עבודה בבית מחסה בשבת: התקבלתי לעבודה בבית מחסה לנערים ונערות בסיכון (נוער רחוב או בני נוער שהוצאו מביתם על ידי צו ביהמ"ש), חלק בלתי נפרד מהעבודה היא משמרות בשבת. רציתי לשאול- 1. האם זה נחשב פיקוח נפש ומותר לעבוד בשבת? 2. הדרך היחידה שאוכל להגיע לעבודה בשבת היא ברכב שלי באופן עצמאי, האם זה מותר?
תשובה: הצורך ברור אולם צריך לקבל פרטים על חיוניותו של בית המחסה כדי לקבוע אם מדובר בפיקוח נפש. גם אם מדובר בפקו"נ, נסיעה לתורנות אינה מצדיקה חילול שבת דאורייתא אלא כמו רופאים ואחיות המגיעים לתורנות ע"י גוי.
שאלה: שאלה לגבי שם לבת : אני מעוניינת לשאול על שני שמות שבעלי ואני מאוד מעוניינים ולדעת אם זה שמות שמתאימות לבת. השמות הן נריה ונהוראי. כבוד הרב.
תשובה: שמות אלו מקובלים כשמות לבנים ולכן לא רצויים לבת, אולי אפשר נהורה שזה יכול להתאים לבת.
שאלה: בושה -תיוג - מצוות: אני מזדהה עם כותב השאלה וקראתי את תשובתך והתרשמתי שאכן עניין ההתמודדות עם הבושה הוא בר הצלחה ומימוש. אך בהתאם לעצתך רציתי להוסיף שבזמנים בהם החברה תופסת אישיותו של אדם ומתייגת מייד בהתאם לדפוסי החברה השונים קשה מאוד לשנות תיוגים אלו.אם תוייג אדם כ"מחפף" לא מאמין, מורד, לבטח כשיגדל מספרים שיסור מאם הדרך הטובה, יהא קשה מאוד להתפלל בציבור או ללכת בצניעות כאשר אלו הם תפיסות החברה כלפיו. רציתי לשאול איך עליי להרגיש בנוח להתקדם באמונה שאני בדרך הנכונה כאשר מבטי החברה לא משים מעליי?בנוסף אני לומדת באולפנא פנימייתית אז אין לי אפשרות להתפלל בבית במשך השבוע, וגם אם הייתה לי-המשפחה שלי מופתעת כבר עכשיו כאשר אני אומרת משהו עמוק ומביעה עניין בכתבי היהדות והאמונה באל. איך עליי להתמודד עם הנבוכות שאני חשה כשאני מתפללת?זו שמוציאה אותי מריכוז או איך עליי ללכת בצניעות או לא להבריז מהרצאות בנושא אמונה בבית הספר שהיייתי מבריזה מהן עד כה מבלי שלכל אחד שאין זה עניינו יהיה משהו להגיד לי? אני ר אם התיוגים עליי, הם לא מעליבים, רק שקשה להשתנות תחתיהן. האם הבושה אינה מסמלת מיעוט ברצון להתחזק? השאלה נשאלה בהמשך לשאלה "לקיים מצוות למרות הבושה"
תשובה: ב"ה לך. קראתי את מכתבך ומאוד הבנתי אותך. אכן, הקיבוע שהחברה עושה לאנשים מאוד מקשה עליהם. דרכה של החברה לשפוט ולהחליט, לקבוע מוסכמות ולקבע כל רצון חיובי. יש אנשים שכח הרצון שלהם חזק כל כך, שכל נסיון להחליש אותם לא משפיע עליהם. יש אנשים שהסביבה כלל לא משפיעה עליהם, אבל רוב בני האדם לא כך. האדם הוא יצור חברתי, האדם מושפע ויחד עם זאת גם משפיע על הסביבה שלו. אין ספק שהתמודדות עם לחצים של החברה לא תמיד קלה, אין ספק שצריכים להיות גיבורים כדי להתקדם, אבל חשוב לדעת ולזכור תמיד שאנו לא לבד, ה' יתברך נותן לנו כוחות, ואם אדם מאמין ורוצה באמת הוא מסוגל אני מאמין בך, מאמין שאת תצליחי להתגבר, מאמין שתתעלי ותתקדמי ותזכי שכל משאלות ליבך יתגשמו לטובה. אך אחד מהכללים החשובים ביותר בכל התהליך הזה זה הסבלנות, כן ים של סבלנות, המון אמונה וסבלנות, שבסופו של דבר תצליחי, שבסופו של דבר תזכי להגיע למקום שלך, ובו תוכלי לזרום באופן טבעי את מה שאת כל כך מאמינה בו. היי חזקה והמשיכי הלאה, ו' ישלח לך ברכה והצלחה. אל תתחשבי בכל הקולות שבאים להחליש, זכרי שהם עצת היצר הרע, ודבר ה' הוא אחר לגמרי, הוא דוחף קדימה, דוחף להתעלות ודוחף להתקדם. עלי והצליחי הרב יצחק גרינבלט.
שאלה: מעוברות ומניקות ב4 הצומות: האם יש פוסק בן זמננו שסובר שמעוברות ומינקות בפועל חייבות לצום בארבע הצומות?
תשובה: לפי הידוע לי,לא!
שאלה: נזק לחבר תוך כדי מכות: לכבוד הרב, אני נער ולצערי כמו שקורה לפעמים הלכתי מכות עם חבר שלי, לא רציתי את זה וניסיתי לעצור וללכת, והמשקפיים שלו נפלו. אמרתי לו שאם הוא לא יעזוב אותי וישברו לו המשקפיים אז אני לא ישלם לו אבל הוא המשיך. וכמובן שעברה גוררת עברה ונשברו לו המשקפיים. האם אני חייב לשלם לו? ואם כן אז מחיר מלא? זה לא שדרכתי לו על המשקפיים בכוונה אלא תוך כדי דחפתי אותו וכו לצערי. ויישר כוח על המסירות לעם ישראל.
תשובה: : אם היה כאן הסכמה למשחק מכות או אם הוא התחיל איתך והמכות שהחזרת היו במידה הגיונית נראה שאתה פטור מלשלם. אולם צריך לשמוע גם את הטענות של החבר שלך בכדי להבין בדיוק את הסיטואציה. הדרך הכי פשוטה ללכת ביחד לרב שישמע את שניכם ויגיד לכם את דעתו.
שאלה: ספק עורלה ספק נטע רבעי: קניתי עץ ממשתלה ואני לא יודע בן כמה הוא והאם הקפידו לשמור אותו עם מספיק אדמה. גידלתי את העץ בתוך עציץ שאינו נקוב. האם בשנה השלישית שהוא אצלי אני צריך לחלל את פירותיו מספק נטע רבעי, לפני שאני זורק אותם? והאם בשנה הרביעית שהוא אצלי לחלל את פירותיו עם או בלי ברכה?
תשובה: וברכת ד' שאלתך היא בשנה השלישית שהפירות הם ספק ערלה ולכן אין אפשרות לאכלם, והשאלה היא האם יש מקום לעשות בהם פדיון נט"ר. נראה שנט"ר הוא כמעשר שני (עיין רמב"ם הל' מעשר שני פ"ט) וכשם שבמעשר שני אין חובה לפדות פרי שלא נאכל, כן בספק ערלה אין חובה לפדות פרי שאינו נאכל. ועוד שהתורה אמרה על נט"ר "קודש הלולים" ודרשה הגמ' "אחליה והדר אכליה", דהיינו החילול הוא קודם אכילה, אבל אם אין אפשרות לאכול א"כ אין חובת "אחליה". ובייחוד שהוא "קודש הלולים" שיש לשבח עליו לקב"ה וכאן שהוי ספק ערלה איננו יכול לברך על אכילתו ולשבח את הפירות, ועל כן נראה שאין צורך לפדות נט"ר אם לא אוכלים את הפירות. לדעתי אם ברור לך שהשתיל שקנית מהמשתלה היה כבר בן שנה וכדו' אפילו אם הוא מוגדר שאינו נקוב במשתלה וגם אצלך הוא לא נקוב (אינני יודע את הפרטים, אלא על סמך מכתבך), א"כ הוא כבר בן ארבע שנים כעת. ואפשר לפדות ולאכול. אבל כל זה בתנאי שידוע לך בן כמה היה השתיל כשקנית מהמשתלה, בספקות יש להחמיר. בשנה הרביעית שהפירות אצלך, א"כ הספק האם הם שנה רביעית או חמישית (שנת המשתלה) נראה שיש להפריש תרו"מ ולחלל נט"ר, שניהם יש לעשות ללא ברכה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קניית בגדים בבין המיצרים: האם מותר לקנות בגדים חדשים בימים שבין המיצרים עד תשעה באב?
תשובה: אין לברך "שהחיינו" בשלושת השבועות מאחר ולא ראוי לומר "שהחיינו וקיימנו והגיענו לזמן הזה". אם את נוהגת לברך "שהחיינו" על בגדים חדשים רק בזמן הלבישה, את יכולה לקנות עד לראש חודש אב בגדים ולחדשם לאחר תשעה באב. אם יש צורך, אפשר לחדש גם בשבת.
שאלה: ענידת טבעת לרווקות: כבוד הרב, האם רווקה יכולה לענוד טבעת שקיבלה מאביה שהייתה שייכת לאימה שנפטרה? על תשובתך במהרה
תשובה: מותר לה.
שאלה: מה לעשות עם כסף מזוייף: במסגרת עבודתי אני גובה כסף, ובסוף יום מתחשבן עם כספרית, ויוצא לי הרבה מטבעות של 10 ש"ח מזוייפות לאחר בדיקה, ואני "נאלץ" לספוג את ההפסד מאות ש"ח! שאלתי היא מה אני עושה לפי ההלכה? יכול להעביר הלאה או אולי לתת לצדקה?
תשובה: הצעתי לך, או שתבדוק את הכסף טרם קבלתו או שלא תבדוק כלל. בשתי האפשרויות לא תפסיד ותנהג כראוי.
שאלה: מעשר כספים לבית הכנסת: האם אני יכול לתרום את כספי המעשר שלי לבית הכנסת בשכונה שאני גר בה? אותו בית כנסת עובר שיפוץ וחסר להם כסף.
תשובה: בהחלט, עניי עירך קודמים.
שאלה: שם לבן זכר: הנני בהריון עם בן זכר ומעוניינת להתייעץ לגבי שמות שאהבתי לתינוק בעלי תומך בי בבחירת השם לתינוק ישנם מפזר שמות שאני ממש רוצה רציתי שתגיד לי אם הם טובים והמשמעות ופירושם טוב השם כסיף השם אשד השם סוף
תשובה: אני חייב לציין ששמות מעניינים. כול השמות הילד עלול לסבול מחוסר בהירות לגבי שמו. כסיף - האם שווא מתחת לאות כ' או פתח. אשד - האם סגול מחת לא' או הש' או פתח. וכן סוף - ים סוף, או סוף מעשה במחשבה תחילה. השם המועדף הוא אשד. למרות שהייתי מציע לך לנסות שמות אחרים. ה' יזכה אותך בלידה קלה. וברכה הצלחה בגידול בנך.
שאלה: קניית שולחן כתיבה בשלושת השבועות: אני נכנסת לדירת שותפות בשלושת השבועות (כ"ב תמוז) וחסר לי בחדר שולחן כתיבה, האם מותר לי לקנות שולחן? ישנו שולחן ישן שאני יכולה להביא בנתיים אבל ניסיתי לחסוך את ההובלה של השולחן הישן ולהביא ישר את החדש.
תשובה: אמנם הובלת השולחן הישן עולה כסף אך גם שולחן חדש עולה כסף, האם ההובלה יקרה יותר מאשר שולחן חדש?
שאלה: ברכת שהחיינו על פירות בשלושת השבועות: ברצוני לדעת מה מקור ההלכה לעניין איסור ברכת שהחיינו על פרי בשלושת השבועות מאחר וחיפשתי בשולחן ערוך, קרי, משנה ברורה ושם לא הוזכר דבר על המנהג? כמו כן, כספרדי ידוע לי שהנהגות אבלות, כגון: תספורת וכיבוס אסור רק בשבוע שחל בו.
תשובה: עיין בשולחן ערוך אורח חיים, סימן תקנא, סעיף יז. לגבי הנהגות אבלות, הספרדים נוהגים בתספורת וכיבוס בשבוע שחל בו, כפי שכתבת. בשר אין לאכול כל תשעת הימים (יש מקילים בראש חודש). ויש שהחמירו בכל אלה מתחילת תשעת הימים.
שאלה: ענידת טבעת לרווקות - המשך: כבוד הרב, האם מותר לרווקה לענוד טבעת נישואים מקודשת שאימה נישאה איתה. האמא נפטרה והטבעת ניתנה לרווקה ע"י אביה? השאלה נשאלה בהמשך לשאלה "ענידת טבעת לרווקות"
תשובה: כן. אין כל בעיה בלבישת טבעת נישואים של האמא שנפטרה.
שאלה: להתגבר על האגו שלי: איך להתגבר על אגו?
תשובה: : לכתוב לעצמך מכתב מדוע זה שטותי להיות אגואיסט. לקרוא מכתב זה פעמיים בשבוע. לעשות כל יום שתי פעולות שהם אנטיטזה לאגו. זה יכול להיות להתאפק מלהעיר. זה יכול להיות להתאפק מלהראות את החכמה שלך.
שאלה: ומה עם קריאה בתורה?: האם בחור שעזב את הדת יכול לקרוא בתורה בשבת? האם יש הבדל אם הדבר בא ביוזמתו או ביוזמת אביו שמבקש ממנו לקרוא את פרשת בר המצווה שלו? השאלה נשאלה בהמשך לשאלה "חילוני מוציא ידי חובה?"
תשובה: אם הוא לא מאמין בכך לא מתאים שיקרא בתורה ויוציא אנשים אחרים ידי חובה.
שאלה: ערב ראש חודש אב: האם מותר לפי ההלכה לקיים מסיבת 35 שנות נישואים להוריי? האם מותר לאכול בשר ותבשילים ולחגוג עם מוסיקה מרוקאית ומנהגי העדה בכדי לשמח את הוריי??
תשובה: האם הם התחתנו בערב ראש חודש אב? משנכנס אב אסורה שמחה, ואסורה מוזיקה בכול צורה שהיא. אכילת בשר אסורה מב' באב לספרדים. מצוות כיבוד אב ואם חשובה ביותר, אך צריך למצוא תאריך מתאים.
שאלה: ברכת המזון במקום סעודה בנסיעה: לרב. האם שאני סועד ברכב האם אני חייב לברך ברכת המזון באותו מקום או שינויי מקום הרכב נחשב שינוי מקום?
תשובה: אינו נחשב שינוי.
שאלה: הנחת תפילין ברצף עד הבר מצווה: לרב. ילד בן 12.5 שמתחיל להניח תפילין, האם שיניח ברצף עד הבר מצווה או שיפסיק שבוע לפני הבר מצווה?
תשובה: רצוי להניח ברצף ללא הפסקה, כיון שהתחיל להניח כחינוך לקראת זמן החיוב אין שום סיבה להפסיק, אלא להמשיך את החינוך מידי יום ביומו.
שאלה: שאלות בכמה עניינים: לכבוד הרב, טוב אז ככה אני משתדל בכול יום ללמוד 20 עמודים בכדאי לגמור את הספר "קיצור שולחן ערוך מקור חיים " עד גיל בר מצווה שלי אני עוד שבוע ושלוש ימים בגיל בר מצווה ורציתי לשאול מספר שאלות, : אני עמוד (120) 1. סלט שגויה עשתה ולא בושל ולא כלום, בסך הכול חתכה, האם מותר לאוכלו? 2. נולדתי ביום שישי מתי אני מתחיל להניח תפילין זאת אומרת מקבל עלי את עול מצוות, אני מתרגל שבועיים לפני האם אני צריך לברך על התפילין לקרוא את פרשת התפילין אם אני רק מתרגל? 3. ראיתי שכתוב בקיצור שולחן ערוך שצריך לברך על כוס יין שכאילו אתה שמח יותר, שאלתי האם אפשר לברך על כוס קטנה, האם יש כמות שצריך למזוגה או שאני יכול למזוג בכוס קטנה,ומה בדיוק הסדר של הברכה?, ראיתי שצרך לטבול במים באמצע הברכה מזאת אומרת באמצע הברכה פשוט לקום וללכת לברז ולמלואה?, אבל איך מזגתי שם יין? אשמח אם תפרט לי בשאלה זו. 4.האם מותר להשים ברכת אשר יצר עם שם ה בתוך מקלחת? 5.עם התחלתי לסעוד בשולחן האוכל מותר לי לעבור לסלון, ועם התחלתי לסעוד מותר לי ללכת למקרר להביא מים, ואם כן היכן אני מברך בשני המקרים? 6.האם מותר לי לתקן את אבי, או אמי,? לדוגמה אבא שלי לא כול כך מיתכוין בברכת המוציא בשבת האם מותר לי לברך שוב? או לתקן אותו לא צריך לעשות כך? 7.האם צריך ללבוש בגדים בשכיבה על המיטה?
תשובה: 1. מותר. 2. כן. 3. אפשר לשתות מיץ ענבים, מספיק 86 מילי ליטר. המזיגה היא על פי הקבלה בכמות קטנה - מביאים את המים לשולחן. 4. לא. 5. בשבת מקפידים קידוש במקום סעודה. ביום חול מותר לעבור עם האוכל. 6. לא צריך לתקן הורים בקיום מצוות, תעשה אתה את מה שנכון. 7. אפשר בגדים קצרים. מזל טוב ובשעה טובה.
שאלה: כוונות בקריאת שמע והכשרת מחבת לבשרי: 1. בקריאת שמע אני יודע שיש לכוון כוונות (קבל והבן ישראל אדון הכל וכו אני יודע את כל הכוונות) השאלה שלי האם אני צריך לכוון את הכוונות תוך כדי דיבור? אני אומר שמע ישראל, עוצר ומכוון קבל והבן ישראל וככה בכל המילים בפסוק הראשון. ואותו דבר באחד אני מאריך אני לא מכוון כלום ואז אני עוצר לפי הפסוק ברוך שם וכו ומכוון מה שצריך. האם אני נוהג נכון או שצריך תוך כדי דיבור? קשה לי להגיד את הפסוק ולכוון ביחד. 2. אם אבא שלי בטעות בישל במחבת בשרי שנראה לי שב24 שעות לפני שהוא בישל בישלו במחבת בשר, מה צריך לעשות איך להכשיר את המחבת? 3. אם אח שלי או מישהו מבקש ממני להעיר אותו ואני יודע שהוא רוצה לקום כדי לעשות עבירה יענו נגיד ללכת לבריכה מעורבת או כל מיני דברים אחרים, מותר לי להעיר אותו? 4.הבנתי שאסור להפסיק בפסוקי דזמרה, אז אם סיימתי לפני השליח ציבור איזה מזמור מה לעשות? או אם איחרתי ואמרתי את מה שצריך שמאחרים (ברוך שאמר, אשרי וכמה מזמורי הללויה) והשליח ציבור באמצע שירת הים ואני יודע שאני לא יספיק לאמר את שירת הים עד שהשליח ציבור יסיים, מותר לי לחכות שהוא יגיע לישתבח ולהמשיך בתפילה רגיל? תזכו למצוות ושבת
תשובה: ב"ה שלו-ם וברכה א) אם קשה לכוון ביחד, תכוון תוך כדי דיבור. ב) אם בשלו חלב נוזלי צריך להגעיל את המחבת במים רותחים, אם טגנו בו גבינה צהובה בלי נוזל צריך ללבן באש את המחבת. ההכשרה הנ"ל מועילה רק כאשר המחבת לא מצופה בטפלון. ג) אסור לסייע לדבר עבירה. המקרה הזה יותר קל, כי הסיוע הוא לא לעבירה עצמה אלא יכול אולי רק לגרום לעבור עבירה. וכאשר תאמר שלא תעיר בגלל העבירה יתכן שתגרום למריבה שתגרור עבירות אחרות. ד) תחכה לשליח צבור ותאמר איתו ישתבח. הרב חגי בר גיורא
שאלה: תרומת מח עצם: בע"ה לפני מספר ימים התבשרתי שאני מתאים לתרומת מח עצם לחולת לוקמיה תרומת מח עצם זה תהליך בו מעבירים חומר קיים בתוך העצמות שלי שמייצר כדוריות חיוניות לדם אל הגוף של חולת לוקמיה כיוון שההתאמה הגנטית שלנו גבוהה ובתקווה שזה יעזור לה להתרפאות יש מספר עניינים שמקשים עלי לקבל החלטה. המצב הזה שמדובר בחיים של בן אדם לא עוזב אותי בשקט שאולי מחובתי לעשות את זה ומדובר במסר מבורא עולם. מנגד יש גם חששות כיוון שמדובר בתהליך שגם אני מקבל זריקות כדי לעודד זרימת מח עצם למחזור הדם השוטף לצורך התרומה וזה תהליך שהוא חסר תקדים, מה גם שאני חושש שגופי לא יעמוד בתהליך הזה. בחיפוש קצר באינטרנט מצאתי תגובה זאת שהכניסה בי חששות יתרות: אך לפי כל הדעות זה לא משהו מזיק כלל ונאמר לי שמח העצם מחדש את עצמו תוך מספר ימים בגוף התורם ואין שום השפעה לטווח הארוך. בשיחה עם עזר מציון שהם היוזמים שפנו אלי נאמר לי שאין שום חשש ומדובר בשטויות, מה גם שמשקלי הנמוך (49) אינו חסרון וניתן גם במשקל זה לבצע את התרומה האם עלי אכן לעשות את זה? על העזרה!!
תשובה: שאל רופא מוסמך.
שאלה: המקור להכרזת ראש חודש: רציתי לשאול מי כתב את הכרזת ראש חודש והיכן אפשר למצוא את ההלכות שלה (כגון ציבור ששכחו להגיד, האם אפשר להגיד בשפה אחרת וכו )?
תשובה: הכרזת החודש מקורה בראשונים ועיקרה נועד להזכיר לציבור את החודש המתקרב כדי שיתנו ליבם לדיני ראש חודש ולדינים המיוחדים של החודש המתקרב. יש בזה זכר לקידוש החודש שהיה נעשה בבית דין כשהיו מקדשים על פי הראיה. המנהג מוזכר במגן אברהם ובמשנה ברורה בתחילת סימן תיז. כיום נכתבים הרבה ספרי הלכה בנושאים שונים. בספרים העוסקים בראש חודש (כמו 'עלת החדש'  ספר 'ראש חודש' ועוד) מובאים גם מנהגי הכרזת ראש חודש. מצ"ב קישור לפניני הלכה העוסק בהכרזת ראש חודש. יזכנו ה' לשוב למצוות קידוש החודש כבתחילה.
שאלה: כשרויות רבנות מול הבדצי"ם: הורגלתי בביתי לקנות מוצרים שהם בד"כ בהשגחת בד"צים כאלו ואחרים, כיום לאחר פירסומים שונים, נמצא שישנם כשרויות של בדצים מסויימים שהיא אותה כשרות של רבנות מקומית כגון שהשחיטה מתבצעת ע"י אותו שוחט (במקרה של בשר) לאור הממצעים הנ"ל קיימות אצלי שתי שאלות א. האם ניתן למצוא חוברות או פירוטים על הקפדת קריטריונים מסויימים ברבנויות מקומיות (ובכללן הראשית) כדי להקביל? ב. האם אדם הרוצה להקפיד על רמת כשרות מקסימאלית יוכל לאכול את המוצרים של "רבנות מהדרין" ללא חשש? ובנוסף האם הקרטריונים של רוב הבדצים מקביל לרבנות מהדרין?
תשובה: ב"ה שלו-ם וברכה, כל מוצר המוגדר ע"י הרבנות ככשר יש לו כשרות רגילה. כל מוצר שמוגדר כמהדרין או חלק לפי הב"י יש לו כשרות מהדרין או חלק. בעופות מהדרין של הרבנות לא פותחים כל צומת גידים אלא ממששים אותם, ואם יש חשש פותחים. אי אפשר לקבוע הגדרות כלליות על הבדצי"ם אלא כל מוצר לגופו. לפעמים המשגיחים של הרבנות נמצאים במפעל וגורמים לכשרות ורק מפקח של בד"ץ מגיע לביקור. הרב חגי בר גיורא
שאלה: טומאה בציפורניים ועור - המשך: מה זאת אומרת קוברן? כאילו באדמה? וחשוב איזה אדמה?אפילו בגינה מתחת לבית? ואם מישהו זורק באסלה בשירותים ומוריד את המים זה אסור? השאלה נשאלה בהמשך לשאלה "טומאה בציפורניים ועור"
תשובה: אכן הכוונה לקוברן באדמה ואפשר גם בגינה שליד הבית. מותר גם לזורקן בשירותים ולהוריד המים.
שאלה: נגינה בשלושת השבועות: הרב, צהריים טובים. הרב, אני מנגן יחד אם כמה מחבריי בהרכב מוסיקאלי קטן ביישובי. יש לי כמה שאלות: א. האם מותר לנו להתאמן בשלושת השבועות? ב. האם מותר לי לנגן שירים באופן עצמאי (הניגיון שפתח לי את השמיעה המוסיקאלית ומקדם אותי בנגינה)? ג. האם מותר לעשות תרגילי נגינה? ד. נגינה מרגיע אותי. אם משהו עצבן אותי, האם מותר לי לנגן? וסליחה על ההפרעה.
תשובה: תרגול בשירים שקטים מותר.
שאלה: האם מותר להתקין מזגן בימי בין המיצרים?: רכשתי מזגן בשבוע שעבר המתקין היה אמור להגיע לפני י"ז בתמוז אך לבסוף לא הגיע האם יהיה מותר להתקינו בשבוע הבא בתוך ימי בין המיצרים? השאלה נשאלה בהמשך לשאלה "החלפת מקרר בשלושת השבועות"
תשובה: כן. אם הוא שייך למשפחה ושמחים במכשיר החדש, מברכים עליו הטוב והמטיב ולא שהחיינו.
שאלה: שאלות בענייני בין המצרים: א.האם אפשר לשיר בפה בימי בין המצרים? ב. אם שותה מים לפני הצום רק כדי שהתענית לא תזיק לו אבל אינו צמא,האם מברך שהכל? ג.אם אפשר לשיר זמירות במוצאי שבת אחרי הבדלה כהרגלו? ד. בתשעה באב באיזו צורה מותר ללמוד את הגמרא? רש"י, תוס מהרש"א? והאם מותר לנסות להבין קושיות שמפריעות בלימוד?
תשובה: א. מותר לשיר אם יש צורך כמו סעודת מצוה או שבת או צורך נפשי וכ"ז עד ר"ח אב. ב. כיון שיש לו הנאה מהשתיה יש לברך. ג. מותר כי גם זה לכבוד שבת. ד. מותר ללמוד עם רש"י ואם יש אגדות לא מובנות מותר עם המהרש"א, וכאשר התוספות מבארים בפשטות אפשר גם תוספות.
שאלה: כיבוד הורים בלבישת גרביים: לי ממש קשה ללכת עם גרביים, ואבא שלי ביקש ממני במפורש שהוא רוצה שאני אמשיך ללכת עם גרביים. האם אני חייבת לשמוע בקולו? אני יודעת שזה מאוד מאוד יכאיב לו אם אפסיק,אבל בינתיים מתמודדת בצורה לא קלה. השאלה נשאלה בהמשך לשאלה "כיבוד הורים"
תשובה: : כל הכבוד לך. יתכן שבגיל מבוגר יותר או לאחר החתונה יהיה מקום לשנות.
שאלה: שתי שאלות נוספות ברשות כבוד הרב: א. מה משמעות המקו במילה שלו-ם, כפי שרשמת בתגובתך הקודמת? ב. את עלי הקנביס (נגזר מהמילה קנבוס הלקוחה מהתנ ך?) מדליקים ומעשנים. האם ישנה ברכה מסויימת אותה עלי לומר לפני שריפת העלים היבשים? השאלה נשאלה בהמשך לשאלה "ברכה על שימוש בקנביס"
תשובה: ב"ה שלו-ם וברכה, אחד משמות הבורא הוא שלו-ם. יש לשמור קדושה בשמות הבורא, כגון: שאין למחוק אותם, אין לזרוק אותם ואין להכניס אותם למקומות מטונפים. ההפרדה גורמת שהמילה לא נכתבה בשלמות ולכן אין לה קדושה. יש להוסיף שהיות והיא לא מהשמות העקריים של הבורא והותר לאומרה, לכן בדרך כלל לא מקפידים על הפרדה. הרב חגי בר גיורא
שאלה: לקחת סמארטפון לישיבה התיכונית: שנה הבאה אני בעז"ה הולך לישיבה תיכונית ומכיוון שהנסיעות ארוכות אני רוצה לקנות סמארטפון עם בקרת הורים אפשרות לכיבוי WIFI מיקום ועוד מותר? לכל החברים שלי יש כבר אחד כזה חשוב לציין שאבי יבדוק יומיום את התכנים ויש אפשרות לשליטה מרחוק
תשובה: האם ניתן לחסום אותו מתכנים פסולים?
שאלה: אמירת וידוי בתשעה באב: א. קראתי שאסור לומד ווידוי בתפילה שחרית מנחה גם בט באב וביום הכיפורים זה נכון? ב. יש דבר כזה מחזור יום הכיפורים?
תשובה: א. בתשעה באב לא אומרים תחנון ווידוי. ביום כיפור אומרים ווידוי גם בליל יום כיפור, בשחרית, במוסף, במנחה ונעילה. אומרים פעמיים בכל תפילה. ב. וודאי. זהו סדר התפילות ליום כיפור.
שאלה: כיצד בדיוק לבדוק אצות נורי: א. כמה זמן מינימום להשרות? ב. האם חובה להשרות בסטרילי או מספיק רק מים? ג. חובה לשפשף בספוג? ד. האם טחינה של האצה יכול להקל ולחסוך חלק מהשלבים? השאלה נשאלה בהמשך לשאלה "בדיקת אצות ים"
תשובה: וברכת ד' א. אין זמן מוגבל, כ- 3 דקות. ב. אפשר רק במים. ג. יש לשפשף בספוג. ד. מכיוון שלא טוחנים אצות בד"כ קשה מאד להתיר זאת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עבודה בבית מחסה בשבת: בית המחסה הזה הוא בית זמני לבני נוער (גילאים 13-18) אשר מגיעים מבתים הרוסים וחוו התעללות קשה. חלקם הוצאו מביתם על פי צו בית משפט,חלקם ברחו מהבית ואף גרו ברחוב. בית זה מתפקד 24 שעות במשך כל ימות השבוע מאחר והוא מהווה בית לנערים ונערות החוסים בו. לכן נשאלת השאלה האם עבודה בשבת במקום זה תחשב לפיקוח נפש מאחר והם זקוקים להשגחה תמידית. שאלה נוספת היא האם אני צריכה לוותר על העבודה מאחר והדרך היחידה להגיע לשם בשבת היא ברכב באופן עצמאי ואין אפשרות לחכות עד לצאת השבת. השאלה נשאלה בהמשך לשאלה "עבודה בבית מחסה בשבת"
תשובה: עדיין לא הצלחתי להבין האם מדובר בפיקוח נפש ומה הן העבודות שצרכיות להעשות שם? גם אם מדובר בפיקו"נ הנסיעה והחזרה לתורנות ידועה מראש מותרת רק ע"י גוי
שאלה: דיני שומר לייחוד: הרב, ראיתי שישנם שתי דרגות של שומרים- שומר רגיל שמועיל 1 ביום אבל בלילה צריך 2 ואילו שומר טוב שמספיק אפילו בלילה 1. מה שמצאתי שאישתו ובן האם נחשבים שומרים טובים. האם הוא הדין לגבי בת האב? ולגבי אמא ובת? (או שבה מקילים בשעת הדחק רק ביום) לגבי אחים? 2. כדי לוודא שהבנתי נכון, במקרה של שומר טוב הוא מועיל אפילו כשישן? למשל, אמא שישנה בבית מועילה לאיסור ייחוד? 3. ממתי נחשב לילה? למשל, אצלי בבית נהוג שערים עד כמעט 2 בלילה אבל אם למשל ביום ספציפי הלכו לשון יותר מוקדם,אז לפי מה הולכים? מראש.
תשובה: 1. מותר להתייחד עם אישה, אם אמו אחותו או בתו נמצאות בבית. וכן לאשה להתייחד עם גבר, כאשר אביה, בנה או אחיה נמצאים עמה. 2. מעיקר הדין כן, וראוי להחמיר. 3. תחילת הלילה. דיני יחוד הינם מינימום וראוי שבמידת הצורך יחמיר האדם לעצמו.
שאלה: איסור צידה לכלב: אנחנו מגדלים בביתנו כלב מזה מספר שנים. כשאנו יוצאים להסתובב איתו בחוץ, אנו נוהגים לשחרר אותו מין הרצועה (במקומות נוחים כמו גינות). האם יהיה מותר בשבת לקשור אותו שוב ברצועה? אדגיש כי לא מדובר בקשירה של ממש אלא ברצועה עם קליפס שבה לכלב יש אפשרות למשוך אותה עד למרחק של כמה מטרים. כמו כן בביתי אין חצר, כך שהכלב אינו יכול לחזור לבדו לגמרי ואני מעדיף לא לקחת סיכון שיחזור לבד מפאת סכנת הכבישים.
תשובה: מותר לשים את הרצועה. ולהחזירו לבית מותר - לדעת השולחן ערוך (הספרדים). לדעת הרמ"א - נדרש שהכלב יחזור מעצמו בלי שיכריחו אותו (שטז, יב).
שאלה: אכילה בחדר אוכל בשרי: האם אכילת מאכלי פרווה כמו אורז או תפוחי-אדמה בחדר אוכל בשרי (בתי מלון, צבא) נחשבת לפרווה ממש? הרי יש סכנה שהמאכלים בושלו בכלים בשריים, וודאי שהם נאכלים בכלים בשריים, וישנם אנשים אשר נוגעים עם הבשר במאכלים אלו (לדוגמא לוקחים מאכל ושופכים בטעות מעט מהרוטב על המאכל הפרווה). האם אכילת מאכלי פרווה אלו הופכת אותי לבשרי? כמו כן, האם יהיה מותר לאכול אותם בחודש אב?
תשובה: ב"ה שלו-ם וברכה, רק ממשות טעם בשרי מחייב הבדלה של 6 שעות. כאשר אין ממשות אין לאוכלו ביחד עם חלב או דגים. הרב חגי בר גיורא
שאלה: לרכוש דירה שלושת השבועות: האם ניתן לחתום על הסכם לרכישת דירה בשלושת השבועות? וכן לתשעת הימים?
תשובה: לחתום על הסכם מותר. על שטר המכר הסופי יש לחתום מאוחר יותר.
שאלה: תבנית בשרית בתנור חלבי: לכבוד הרב. התבנית הבשרית הוכנסה בטעות לתנור החלבי. תנור עם שני תאים נפרדים לבשרי וחלבי, אחד מעל השני. כשגיליתי זאת הבחנתי שהתנור החלבי לא הופעל כשהתבנית הבשרית היתה בו, אך אולי התנור הבשרי הופעל (ולכן התנור החלבי התחמם). מה דין התבנית הבשרית שהיתה בתנור החלבי? (כמו כן, בתנור החלבי היתה באותו זמן גם תבנית חלבית).
תשובה: תבנית ריקה לא אוסרת.
שאלה: המשך לשאלה בעניין הסמרטפון: כמובן אפשר לשים אפליקציה מיוחדת שתסנן את התכנים הלא ראויים לפי רמות שונות והאפשרות לשנות רמות נתונה אך ורק בידי האב השאלה נשאלה בהמשך לשאלה "לקחת סמארטפון לישיבה התיכונית"
תשובה: מכשיר חסום כהלכה מותר.
שאלה: תרומה לתחנת רדיו שנסגרה: לפני שנים מספר תרמתי סכום כסף לתחנת רדיו, שברבות השנים נסגרה. מס נסיונות לאתר את התחנה לא העלו דבר. מה עושים עם סכום הכסף שייעדתי עבורם?
תשובה: אם התחנה נסגרה אין סיבה לאתר אותה. תתרום אותם לאותה מטרה שייעדת את הכסף - להפצת תורה.
שאלה: מחלה בילדות שמונעת שידוך: הרב אני בן 27 עוד מעט, ב"ה ניראה טוב יש לי מקצוע ומקום עבודה מסודר. יוצא לי להכיר המון בנות שלכאורה מאוד מעוניינות בי אבל יש סיבה אחת שלרוב הן דוחות אותי והן אומרות זאת בפירוש. בגיל 5.5 חליתי בסרטן הדם, לאחר מכן הסתבכתי עם דלקת בחוליות הייתי מרותק לכיסא גלגלים כשנתיים, לאחר מכן החלמתי בדרך נס ושנה לאחר מכן ריסקתי את רגל ימין בתאונת אופניים, שנה לאחר מכן שברתי את רגל שמאל, התחלי ללמוד בערך רק בכיתה ה באופן סדיר. החלטתי שאני לא מוותר לעצמי התגייסתי לצבא ושיררתי שירות רגיל ולא בתור מתנדב. הספקתי גם להיפגע בצבא פציעה קלה בברך. כשבנות שומעות את כל הנושא הזה וכל מה שקרה לי, הן פשוט מפחדות ונירתעות. אני רואה את מה שקרה לי כמשהו שה הביא לי ואני בטוח שהכל לטובה וחיזק אותי המון - ממש כמו בן אדם שהולך לחדר כושר ועובד קשה בשביל להתחזק. אני לא מספר על מה שקרה לי ישר על ההחתלה אלא רק בפגישה שנייה-שלישית ומי שלא מכיר אותי בחיים לא יחשוב שקרה לי משהו כזה כי היום ב"ה אני בריא משתדל לבצע פעילות גופנית ולעשות בדיקות תקופתיות וב"ה מנהל אורח חיים רגיל. הנושא מאוד מצער אותי וגורם לי מחשבות לא טובות. אני אשמח לקבל מהרב עצה.
תשובה: : אני מעריך אותך מאד על כל ההתמודדות המיוחדת שלך. אני בטוח שתמצא את הבחורה שגם היא תתלהב ממך. יתכן שאתה בעצמך אולי מפחד לספר זאת למי שאתה מכיר. עצם הפחד מלספר זאת יתכן שעובר לבנות זוג וזה מרתיע אותם. אולי תנסה לספר זאת עוד לפני הפגישות. ואולי תחכה עם הסיפור יותר משתי פגישות אלא אחרי חמש פגישות.